b'\n_START_ARTICLE_\nRasa\n_START_SECTION_\nSusidarymas\n_START_PARAGRAPH_\nOre i\xc5\xa1silaikan\xc4\x8di\xc5\xb3 vandens gar\xc5\xb3 kiekis priklauso nuo temperat\xc5\xabros. Temperat\xc5\xabra, prie kurios oras yra prisotintas vandens gar\xc5\xb3, vadinama rasos ta\xc5\xa1ku. Kai objekto pavir\xc5\xa1iaus temperat\xc5\xabra ma\xc5\xbe\xc4\x97dama priart\xc4\x97ja prie rasos ta\xc5\xa1ko temperat\xc5\xabros, ore esantys vandens garai susikondensuoja \xc4\xaf smulkius la\xc5\xa1us tiesiai ant pavir\xc5\xa1iaus (palyginimui, r\xc5\xabko, debes\xc5\xb3 garai susikondensuoja ore, nors termodinaminiu po\xc5\xbei\xc5\xabru procesai beveik analogi\xc5\xa1ki)._NEWLINE_Rasa linkusi susidaryti ant objekt\xc5\xb3, kurie yra blogi \xc5\xa1ilumos laidininkai arba izoliuoti nuo \xc5\xbeem\xc4\x97s, taip pat nemetaliniais pavir\xc5\xa1iais. Palankesn\xc4\x97s oro s\xc4\x85lygos\xc2\xa0\xe2\x80\x93 giedras dangus ir ma\xc5\xbeas vandens gar\xc5\xb3 kiekis auk\xc5\xa1\xc4\x8diau atmosferoje. Naktys su rasa paprastai b\xc5\xabna nev\xc4\x97juotos, kadangi v\xc4\x97jas nakt\xc4\xaf perne\xc5\xa1a \xc5\xa1ilt\xc4\x85 or\xc4\x85 prie \xc5\xa1alt\xc5\xb3 pavir\xc5\xa1i\xc5\xb3, ta\xc4\x8diau tai priklauso ir nuo to, koks yra pagrindinis aplinkos vandens gar\xc5\xb3 \xc5\xa1altinis\xc2\xa0\xe2\x80\x93 atmosfera ar dr\xc4\x97gnas dirvo\xc5\xbeemis._NEWLINE_Tas pats procesas vyksta ir aprasojant akiniams \xc5\xa1iltoje, dr\xc4\x97gnoje patalpoje.'